**ELŐTERJESZTÉS**

**Körmend város Önkormányzata Képviselő-testülete 2016. június 27-i ülésére**

**Tárgy:** Körmendi Idősekért Nonprofit Kft. kérelme

Tisztelt Képviselő-testület!

A Körmendi Idősekért Nonprofit Kft. az alábbi kérelmet terjesztette elő:

2013-ban magánadományból Körmenden létrejött az **Unger László Idősek Otthona** intézmény, melyet a Körmendi Idősekért Nonprofit Kft. tart fenn.

Az Unger László Idősek Otthona építésekor a kivitelezésre eső ÁFA összege 44.760 e Ft. –ot tett ki, mely összeget a Körmendi Idősekért Nonprofit Kft. tartozik megfizetni a magyar adóhatóságnak. Ezt a kötelezettséget a Körmendi Idősekért Nonprofit Kft. 20 év alatt teljesíti az állami adóhatóság felé évente 2.238.000 Ft. összegű részletekben.

A Körmendi Idősekért Nonprofit Kft. azzal a kéréssel fordult az Önkormányzathoz, hogy vállalja az át ezen ÁFA fizetési terhet a Kft-től, mivel a Kft. normatívából, befizetésekből és adományokból összeálló bevétele sem fedezi az Unger László Idősek Otthona működtetését, amelyben így ez az ÁFA fizetési kötelezettség nagy tehernek számít évente. A Kft. ez évre és az ezt követő évekre kéri az Önkormányzat támogatását ÁFA fizetés terén.

Mivel a Körmendi Idősekért Nonprofit Kft. már befizetést eszközölt az állami adóhatóság felé, így a támogatás támogatástartalma 40.284 e Ft, mely tartalmazza az ez évre eső ÁFA terhet is, és az ezt követő években fennálló ÁFA fizetési kötelezettség terhét is. A támogatás évente 2.238.000 Ft. összeget tenne ki.

Amennyiben a Testület támogatja a kérelmet, úgy a támogatás nyújtásával tudja az Önkormányzat segíteni a tulajdonában álló céget az ÁFA fizetés, mint teher kérdéskörében.

Kérem a Testületet, hogy döntsön a kérelem tárgyában.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy ez évben (2016) és az ezt követő 17 évben évi 2.238.000 Ft. összegű támogatásban részesíti a Körmendi Idősekért Nonprofit Kft-t azért, hogy a Kft. az Unger László Idősek Otthona építése miatt előállt ÁFA fizetési kötelezettségének eleget tudjon tenni. A nyújtott támogatással a Kft. minden évben elszámolni köteles az Önkormányzat előtt, a Kft. a támogatást csak az ÁFA részletekben történő befizetésére használhatja fel. A Képviselő-testület felhatalmazza a polgármestert a Kft-vel kötendő támogatási szerződés megkötésére.

**Bebes István**

**polgármester**